Axel W. Prebensen

Axel Winge Prebensen (født 15. februar 1916, død 16. september 1974 i Risør) var en norsk offiser i Sjøforsvaret. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.

 Andre verdenskrig 
Etter den tyske okkupasjonen av Norge kom Prebensen over til Storbritannia der han gikk inn i de norske styrkene. Han tjenestegjorde på motortorpedobåt, som ble sendt over til Nordsjøen for å gjennomføre anslag mot tyske mål.Hegland, Jon Rustung: Angrep i skjærgården. Norske motortorpedobåters operasjoner fra Shetland 1941–1945, Oslo: Dreyer, 1989.

Prebensen utmerket seg i tjenesten. I statsråd 15. januar 1943 ble han tildelt Krigskorset med sverd «for fremrakende ledelse av sitt fartøy M.T.B. 620 under operasjoner som resulterte i senkningen av et transportskip på 5/7000 tonn på norskekysten den 27. november 1942.»Erik Gjems-Onstad (red.): Krigskorset og St. Olavsmedaljen med ekegren, Oslo: Grøndahl Dreyer, 1995, s. 91. Operasjonen ble gjennomført sammen med «MTB 623» under ledelse av Alf Christian Haavik, som også ble dekorert med Krigskorset. De to fartøyene opererte i Askvoll der de kom over to transportskip og tre eskortefartøyer. Begge transportskipene ble senket.

Vellykkede angrep som dette bidro til at motortorpedovåpenet ble ansett for å være av stor betydning for den norske krigsinnsatsen.

 Utmerkelser 
I tillegg til Krigskorset med sverd, mottok Prebensen også Krigsmedaljen.Bratli, Kjell Arne og Øivind Schau: Sjøoffiser og samfunnsbygger. Vernepliktige sjøoffiserers forening. 100-års jubileumsbok. 1895–1995, Hundvåg: Vernepliktige sjøoffiserers forening, 1995, s. 231.

 Referanser 

Kategori:Offiserer i Sjøforsvaret
Kategori:Norsk militært personell under andre verdenskrig
Kategori:Krigskorset
Kategori:Krigsmedaljen
Kategori:Personer fra Risør kommune